ΓΡΑΠΤΗ ΕΡΩΤΗΣΗ E-0511/98

υποβολή: Dominique Souchet (I-EDN) προς την Επιτροπή

(2 Μαρτίου 1998)

Θέμα: Απαγόρευση χρησιμοποίησης επιπλεόντων απλόδιχτων

Η ύπαρξη παρεμπιπτόντων αλιευμάτων με επιπλέοντα απλόδιχτα είναι βεβαία στη Βαλτική Θάλασσα. Από τις πληροφορίες που έχει συλλέξει το Διεθνές Συμβούλιο για την Εξερεύνηση των Θαλασσών προκύπτει ότι στα αλιεύματα συμπεριλαμβάνονται αρκετά είδη πτηνών (λεπτοραμφόκεπφος και μικρός πινγκουίνος) και θαλάσσιων θηλαστικών (φώκιες και μπελούγκες). Μεταξύ των τελευταίων αυτών περιλαμβάνονται και είδη οι πληθυσμοί των οποίων στις ζώνες αυτές έχουν σημαντικά μειωθεί (μπελούγκα και κοινή φώκια). Επιπλέον, στη Βαλτική Θάλασσα, τα αποθέματα άγριου σολωμού απειλούνται.

Με βάση τις πληροφορίες αυτές, θεωρεί η Επιτροπή λογικό να απαγορεύσει τη χρησιμοποίηση επιπλεόντων απλόδιχτων των 2,5 χλμ. στον Ατλαντικό (πλην των παράκτιων ζωνών) και να επιτρέψει τα επιπλέοντα απλόδιχτα των 21 χλμ. στη Βαλτική Θάλασσα;

Κοινή απάντηση

του καςBonino εξ ονόματος της Επιτροπής

στις γραπτές ερωτήσεις E-0503/98, E-0505/98, E-0507/98, E-0509/98 και E-0511/98

(21 Απριλίου 1998)

Η πρόταση της Επιτροπής που εκπονήθηκε το 1994(1) κάλυπτε την Βαλτική Θάλασσα. Αλλά για το θέμα αυτό δεν είχε την συναίνεση του Κοινοβουλίου. Γενικά δεν ήταν δυνατό να βρεθεί στο Συμβούλιο η ειδική πλειοψηφία λόγω, μεταξύ άλλων και της συμμετοχής της Βαλτικής. Η βρετανική Προεδρία προτίθεται να προτείνει συμβιβασμό που δεν θα καλύπτει τη Βαλτική Θάλασσα αλλά θα αποτελεί αντικείμενο ειδικού κανονισμού. Η Επιτροπή θεωρεί ότι δεδομένης της εξέλιξης της κατάστασης και των γνώσεων που αποκτήθηκαν από το 1991, αυτό δεν είναι λογικό. Πράγματι, τα παραπίμπτοντα αλιεύματα, και ιδίως αυτά που αναφέρει το Αξιότιμο Μέλος του Ευρωπαϊκού Κοινοβουλίου αποτελούν ουσιαστικά αντικείμενο στη Βαλτική άλλων αλιευτικών εργαλείων και όχι των παρασυρόμενων απλόδιχτων, τα οποία αποτελούν εργαλεία που χρησιμοποιούνται στην κεντρική ζώνη ενώ τα είδη που αναφέρθηκαν είναι κυρίως παράκτια. Εξάλλου όσον αφορά το είδος στόχο, δηλαδή τον σολομό η Επιτροπή ανησυχεί πραγματικά με την εξέλιξή του. Προς ικανοποίησή της έλαβε γνώση της εφαρμογής ενός σχεδίου διατήρησης των άγριων αποθεμάτων του σολομού στη Βαλτική Θάλασσα, που λαμβάνει υπόψη, όπως αρμόζει, το σύνολο των προβλημάτων που απειλούν αυτόν τον πόρο.

Όσον αφορά την ενδεχόμενη ειδική μεταχείριση των παράκτιων υδάτων, και ειδικότερα τα 12 μίλια, η Επιτροπή υποχρεούται να υπενθυμίσει ότι η πρότασή της δεν αναφέρονταν καθόλου σάυτό. Εξάλλου, εάν η απόφαση (A-0009/94) του Κοινοβουλίου αντιμετώπιζε μία τέτοια δυνατότητα η Βρετανική Προεδρία δεν αντιμετωπίζει ούτε και αυτή, σύμφωνα με τις γνώσεις που διαθέτει η Επιτροπή, τη δυνατότητα να θεσπίσει διαφορετικές διατάξεις εντός και εκτός των 12 μιλίων.

Αντίθετα, η Επιτροπή συνεχίζει να θεωρεί ότι δεν είναι σκόπιμο να συνεχίσει να ασκείται η αλιεία με τα παρασυρόμενα απλόδιχτα του ωκεανού. Το να αφεθεί ανοικτός ο δρόμος αυτής της μεθόδου αλιείας θα σήμαινε κινδύνους σε οικολογικό και κοινωνικό-οικονομικό επίπεδο, κινδύνους που η Επιτροπή ανέλυσε στην ανακοίνωση προς το Συμβούλιο το 1994 (COM(94)50 τελικό). Η δυνατότητα πρόσβασης σάυτήν την μέθοδο θα ήταν, επομένως, αντίθετη προς την προβληματική της διατήρησης. Αυτό θα σημαίνει επίσης ότι τα ενάντια στην ευρύτερη επιθυμία που υπάρχει στα πλαίσια της Κοινότητας και εκφράστηκε επέυκαιρία των συζητήσεων, τόσο στο Κοινοβούλιο όσο και στο Συμβούλιο. Το να διατηρηθεί αυτή η μέθοδος για τους στόλους ενός ή περισσότερων κρατών μελών θα ήταν αντίθετα άδικο. Η Επιτροπή συνεχίζει, επομένως, να θεωρεί ότι πρέπει να οργανωθεί η μετατροπή των αλιευτικών που αλιεύουν με τα εν λόγω δίχτυα. Πράγματι, η αλιεία του τόνου παραμένει ανοικτή βεβαίως αλλά με άλλες μεθόδους και όχι με το απλόδιχτο. Η πελαγική τράτα κατέχει σημαντική θέση στην γαλλική αλιεία του τόνου. Γενικότερα η Επιτροπή είναι πεπεισμένη ότι είναι αναγκαίες οι ενισχύσεις για να διευκολυνθεί η μετάβαση σε άλλες μεθόδους απ'ότι με τα απλοδίχτα.

Όσον αφορά την κατάσταση στην Μεσόγειο η Επιτροπή επιδοκιμάζει την εφαρμογή του μηχανισμού από τις ιταλικές αρχές την οποία στηρίζει ομόφωνα το Συμβούλιο, και προβλέπει συγκεκριμένα την μετατροπή των ιταλικών "spadare". Η Επιτροπή εκφράζει την ικανοποίησή της για τις προόδους που έγιναν το 1997 στα θέματα ελέγχου αλλά αναμένει και άλλες προόδους.

Η Επιτροπή δεν είναι ακόμη σε θέση να εκτιμήσει τα πραγματικά αποτελέσματα του ιταλικού σχεδίου διαφοροποίησης του στόλου που αλιεύει με απλοδίχτα, εφόσον το σχέδιο αυτό εκτείνεται σε περισσότερα έτη, εκ των οποίων το τελευταίο θα είναι το 1999. Επομένως, είναι αδύνατο στο στάδιο αυτό να συναχθούν συμπεράσματα όσον αφορά την εξαφάνιση αυτού του τμήματος του ιταλικού στόλου. Σε κάθε περίπτωση η εφαρμογή του σχεδίου μετατροπής των "spadare" καθυστέρησε από την αβεβαιότητα που επικρατούσε όσον αφορά τις πριμοδοτήσεις μετατροπής έναντι του ιταλικού φορολογικού καθεστώτος, αβεβαιότητα όμως η οποία έχει αρθεί.

(1) COM(94)131 τελικό.